CELEX: 
Language: el
Date: 1991-03-05 00:00:00
Title: Κανονισμός (ΕΟΚ) αριθ. 524/91 του Συμβουλίου της 27ης Φεβρουαρίου 1991 για την εφαρμογή της απόφασης αριθ. 1/91 του Συμβουλίου Υπουργών ΑΚΕ-ΕΟΚ για την παράταση της απόφασης αριθ. 2/90 σχετικά με τα μεταβατικά μέτρα που ισχύουν από την 1η Μαρτίου 1990 #Απόφαση αριθ. 1/91 του Συμβουλίου Υπουργών ΑΚΕ-ΕΟΚ της 27ης Φεβρουαρίου 1991 για την παράταση της απόφασης αριθ. 2/90 του Συμβουλίου Υπουργών ΑΚΕ-ΕΟΚ σχετικά με τα μεταβατικά μέτρα που ισχύουν από την 1η Μαρτίου 1990

Avis juridique important

|

31991R0524

Κανονισμός (ΕΟΚ) αριθ. 524/91 του Συμβουλίου της 27ης Φεβρουαρίου 1991 για την εφαρμογή της απόφασης αριθ. 1/91 του Συμβουλίου Υπουργών ΑΚΕ-ΕΟΚ για την παράταση της απόφασης αριθ. 2/90 σχετικά με τα μεταβατικά μέτρα που ισχύουν από την 1η Μαρτίου 1990  

Επίσημη Εφημερίδα αριθ. L 058 της 05/03/1991 σ. 0002

ΚΑΝΟΝΙΣΜΟΣ ( ΕΟΚ ) αριθ . 524/91 ΤΟΥ ΣΥΜΒΟΥΛΙΟΥ  της 27ης Φεβρουαρίου 1991  για την εφαρμογή της απόφασης αριθ . 1/91 του Συμβουλίου Υπουργών ΑΚΕ-ΕΟΚ για την παράταση της απόφασης αριθ . 2/90 σχετικά με τα μεταβατικά μέτρα που ισχύουν από την 1η  Μαρτίου 1990ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 235,  την πρόταση της Επιτροπής,  τη γνώμη του Ευρωπαϊκού Κοινοβουλίου ( 1 ),  Εκτιμώντας :  ότι η τρίτη σύμβαση ΑΚΕ-ΕΟΚ, που υπογράφηκε στη Λομέ στις 8 Δεκεμβρίου 1984, έληξε στις 28 Φεβρουαρίου 1990 -  ότι η τέταρτη σύμβαση ΑΚΕ-ΕΟΚ, που υπογράφηκε στη Λομέ στις 15 Δεκεμβρίου 1989, δεν έχει ακόμη αρχίσει να ισχύει -  ότι η εφαρμογή της απόφασης αριθ . 2/90 του Συμβουλίου Υπουργών ΑΚΕ-ΕΟΚ περιορίζεται μέχρι τις 28 Φεβρουαρίου 1991 -  ότι η απόφαση αριθ . 1/91 του Συμβουλίου Υπουργών ΑΚΕ-ΕΟΚ παρατείνει την εν λόγω απόφαση μέχρι την έναρξη ισχύος της τέταρτης σύμβασης ΑΚΕ-ΕΟΚ και το αργότερο μέχρι τις 30 Ιουνίου 1991 -  ότι είναι ανάγκη να ληφθούν τα μέτρα που συνεπάγεται η εκτέλεση της απόφασης αριθ . 1/91,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :  Άρθρο 1  Η απόφαση αριθ . 1/91 του Συμβουλίου Υπουργών ΑΚΕ-ΕΟΚ εφαρμόζεται στην Κοινότητα από την 1η Μαρτίου 1991 μέχρι την έναρξη ισχύος της τέταρτης σύμβασης ΑΚΕ-ΕΟΚ, το αργότερο, όμως, μέχρι τις 30 Ιουνίου 1991, με την επιφύλαξη των ευνοϊκότερων  αυτόνομων διατάξεων που θα θεσπίσει η Κοινότητα όσον αφορά το καθεστώς εισαγωγών των προϊόντων ΑΚΕ .  Το κείμενο της απόφασης επισυνάπτεται στον παρόντα κανονισμό .  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .  Εφαρμόζεται από την 1η Μαρτίου 1991 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 27 Φεβρουαρίου 1991 . Για το Συμβούλιο  Ο Πρόεδρος  J.-C . JUNCKER  ( 1 ) Γνώμη που διατυπώθηκε στις 22 Φεβρουαρίου 1991 ( δεν έχει ακόμα δημοσιευθεί στην Επίσημη Εφημερίδα ).   ΑΠΟΦΑΣΗ αριθ . 1/91 ΤΟΥ ΣΥΜΒΟΥΛΙΟΥ ΥΠΟΥΡΓΩΝ ΑΚΕ-ΕΟΚ  της 27ης Φεβρουαρίου 1991  για την παράταση της απόφασης αριθ . 2 /90 του Συμβουλίου Υπουργών ΑΚΕ-ΕΟΚ σχετικά με τα μεταβατικά μέτρα που ισχύουν από την 1η Μαρτίου 1990  Η ΕΠΙΤΡΟΠΗ ΤΩΝ  ΠΡΕΣΒΕΩΝ ΑΚΕ-ΕΟΚ,  Έχοντας υπόψη :  την τρίτη σύμβαση ΑΚΕ-ΕΟΚ, η οποία υπογράφηκε στη Λομέ στις 8 Δεκεμβρίου 1984, και ιδίως το άρθρο 291 τρίτο εδάφιο,  την απόφαση αριθ . 1/90 του Συμβουλίου Υπουργών ΑΚΕ-ΕΟΚ της 22ας Φεβρουαρίου 1990 για τη μεταβίβαση αρμοδιοτήτων στην Επιτροπή των Πρέσβεων ΑΚΕ-ΕΟΚ, όσον αφορά τη λήψη μεταβατικών μέτρων μετά τη λήξη της τρίτης σύμβασης ΑΚΕ-ΕΟΚ,  Εκτιμώντας :  ότι η τέταρτη σύμβαση ΑΚΕ-ΕΟΚ, η οποία υπογράφηκε στη Λομέ στις 15 Δεκεμβρίου 1989, δεν έχει ακόμη αρχίσει να ισχύει -  ότι η εφαρμογή της απόφασης αριθ . 2/90 του Συμβουλίου ΑΚΕ-ΕΟΚ περιορίζεται μέχρι τις 28 Φεβρουαρίου 1991 - ότι, συνεπώς, προκειμένου να αποφευχθεί διακοπή της συνέχειας στις σχέσεις μεταξύ των κρατών ΑΚΕ και της Κοινότητας θα πρέπει να περατωθεί η εν  λόγω απόφαση,  ΑΠΟΦΑΣΙΖΕΙ :  Άρθρο 1  Η απόφαση αριθ . 2/90 του Συμβουλίου Υπουργών ΑΚΕ-ΕΟΚ παρατείνεται μέχρι την ημερομηνία ενάρξεως ισχύος της τέταρτης σύμβασης ΑΚΕ-ΕΟΚ και το αργότερο μέχρι τις 30 Ιουνίου 1991 .  Άρθρο 2  Η παρούσα απόφαση αρχίζει να ισχύει την 1η Μαρτίου 1991 . Βρυξέλλες, 27 Φεβρουαρίου 1991 . Για το Συμβούλιο Υπουργών ΑΚΕ-ΕΟΚ  Από την Επιτροπή των Πρέσβεων ΑΚΕ-ΕΟΚ  Ο Πρόεδρος  J . WEYLAND